**СТАЛА СУВЯЗНОЙ**

Антаніна Радзівонаўна Зелянкова нарадзілася ў 1907 г. у г. Чэрыкаве. З сялян. Вучылася ў Чэрыкаўскай гімназіі.Пасля сканчэння курсаў настаўнікаў з 1930 г. па 1934 г. працавала ў школе в. Бакунавічы Ушакоўскага сельскага Савета, а потым у Мірагашчанскай няпоўнай сярэдней школе. Перад вайной скончыла Крычаўскае педвучылішча і Мазырскі педінстытут. У гады Вялікай Айчыннай вайны была сувязной падпольнага райкама партыі, партызанскага атрада М.Ц. Перапечкіна і іншых атрадаў. Узнагароджана ордэнамі Айчыннай вайны ІІ ступені, Працоўнага Чырвонага Сцяга, многімі медалямі. Савет ветэранаў 50-й арміі ўзнагародзіў яе памятным знакам “Ветэран 50-й арміі”. Памерла ў 1983 г.

Калі пачалася вайна, Антаніна Радзівонаўна Зелянкова вырашыла эвакуіравацца. Але пад Рослаўлем шлях на ўсход перагарадзілі фашысты. Вярнулася ў Мірагошч. Устанавіла сувязь з падпольным райкамам партыі і па яго заданню пераехала жыць у Чэрыкаў. Стала сувязной. “Тоня” – яе падпольная мянушка – падыходзіла для гэтай работы. Яна была смелай, дысцыплінаванай, патрабавальнай да сябе, вытрыманай. Падпольны райкам партыі падтрымліваў праз Антаніну Радзівонаўну сувязь з патрыётамі, якія дзейнічалі ў Чэрыкаве. Яна таксама перадавала необходную інфармацыю разведвальна – дыверсійнай групе М.Ц. Перапечкіна, якая пазней вырасла ў вялікі партызанскі атрад. Васіль Мітрафанавіч Цілюпа, які па прапанове райкама ўладкаваўся на працу ў млынавым трэсце, праз Тоню перадаваў падпольнаму райкаму партыі і партызанам важныя разведвальныя даныя. Цесна супрацоўнічала Зелянкова з кіраўніком Чэрыкаўскай падпольнай арганізацыі Іванам Піліпавічам Дзенісенкам. Антаніна Радзівонаўна прыгадвала:

- Да вайны я мала ведала Івана Піліпавіча. Асабіста мы не былі знаёмы, чытала яго матэрыялы ў газетах. А сустрэліся мы ў лютым 1942 г. Фашысты выгналі чэрыкаўлян на рамонт дарогі. Да мяне падышоў чалавек у форме паліцая і сказаў, што яму неабходна пагаварыць са мной. Я спужалася, падумала, што паліцыя даведалася пра лістоўкі, якія я напярэдадні распаўсюджвала ў горадзе. Супакоілася, калі ён назваў сябе. Гэта быў Дзенісенка. З таго часу я акуратна выконвала ўсе яго даручэнні. А аднойчы ў нас была кароткая сустрэча. Іван Піліпавіч паспеў сказаць мне ўсяго некалькі слоў: “Добра. Дзякую. Чытаю ўсё”. Я не ведала, хто яго паслаў працаваць ў паліцыю, з кім ён падтрымліваў сувязь, а запытацца баялася. Гэта быў смелы, мужны, добры, клапатлівы чалавек. І ў справах, і ў думках.

Антаніна Радзівонаўна атрымала заданне наладзіць сувязь з рабочымі дарожна – будаўнічай каманды, якая складалася з палякаў. Яна часта заходзіла да іх. І кожны раз пасля яе наведвання ў казармах знаходзілі лістоўкі з паведамленнямі аб перамогах Чырвонай Арміі на фронце, аб мужнай барацьбе польскага народа за сваё вызваленне.

Вопытная разведчыца не толькі выконвала ролю сувязной. Яна стварыла падпольную групу школьнікаў, якія дапамагалі ёй у арганізацыі дыверсій.

З данаясенняў партызанскай разведчыцы – сувязной А.Р. Зелянковай

*«Уважаемая Лидия Тихоновна!*

*Приходи завтра, т.е. 16.11.42 г. в Чериков, будут выступать артисты из Кричева. Среди этих артистов есть наши советские пленные, молодые ребята. Возможно передашь как – либо товарищам, и они сумеют проникнуть в Чериков на этот вечер.*

*15.11.42 г. С приветом Тоня»*

*«Лида!*

*Завтра черные вороны (т.е. полиция) будут ехать в направлении Краснополья. 15 машин. Все вооруженные. С передней и задней машины по пулемету. Среди немцев будет человек 15 (сыщиков – собак тоже и полицаев). Поэтому пусть отряд будет осторожнее. Желаю успехов. Я». На адвароце прыпіска: «Листовки, брошюры раздала кое – кому… Там они пойдут дальше. Письмо Соколовскому отдала. Пока молчит. Я сама за него боюсь. Что он мне ответит и что меня ждет, не знаю. Все».*

Дзякуючы гэдым разведданым калона паліцаяў і немцаў была разгромлена.

*«Тихоновна!*

*Немцы, собаки и частично полицаи собираются, вернее выезжают на партизан в направлении к Пропойску. В Чериков ждут прибытия много немцев, но как будто не на подкрепление, а на отдых, это остатки разбитых частей с фронта. В Черикове среди немцев и полицаев очень большое волнение. Ганс отправил жонку домой. Все».*

*«Тов. Копелева! Полицаи выехали в количестве 14 машин. Направление Кричев – Чаусы, на партизан. 14/8 и 15/8 шесть машин выехали з полицией на Оршу. Массовый отпуск немцев домой в отпуск. Но в Черикове немцы еще есть. Есть в Пильне, Веприне, Краснополье. Будьте бдительны, готовится крупное наступление на партизан со всех сторон: Кричев, Краснополье, Пропойск, Гомель, Чаусы. Хотят окружить лес. Будьте подготовлены и осторожны. Ожидают новых танков».*

На адвароце лістка (вокладка кнігі):

*«Срок нападения не могу точно узнать. Есть решение фельдкамендатуры сжечь Лобановку и Шароевку. Часть лошадей с Лобановки немцы угнали в Чериков. Аркадий и Василий еще живы, но в слабом состоянии. Я была на днях в Кричеве, всего два часа. В Кричеве массовый угон населения, но и массовый уход населения в лес. При встрече больше что расскажу».*

Аднойчы яна атрымала ад маці настаўніцы Лідзіі Ціханаўны Копелевай 50 лістовак з прыпіскай: “Неадкладна распаўсюдзіць!”. “Як гэта зрабіць?” – думала яна з трывогай. Тады ў яе часта бывалі вучні і часцей за другіх – падлеткі Толя Поклад і Лёня Пілат. Яны заўважылі заклапочанасць Зелянковай і спыталі:

- Што ў вас здарылася, Антаніна Радзівонаўна?

Настаўніца расказала ім пра лістоўкі, і хлопцы дапамаглі ёй выканаць заданне. Яны падзялілі горад на ўчасткі і пайшлі распаўсюджваць лістоўкі. Вылазка прайшла паспяхова. Неўзабаве насельніцтва Чэрыкаваўпершыню даведалася пра навіны на франтах. Пасял гэтага Зелянкова з дапамогай сваіх сувязных часта распаўсюджвала лістоўкі ў горадзе і вёсках.

Самыя розныя заданні атрымлівала Антаніна Радзівонаўна ад партызанскіх атрадаў.